गणेश अपनी अक्खीं गी इयां झपकै दा हा जियां इकदम कुसै ने उन्दे उप्पर सर्च लाइट सुट्टी उड़ी होयै। ओ लाड़ी दे सामने चपड़ी मारियै बेठै दा हा- अश्कै ओदे सामने ओदी लाड़ी नेईं, इक पेई परोसी दी थाली टिकी दी होयै, जेदे बिच सब किश उसदी मनमरजी दा पेदा होऐ। सच्चजै ढंगै कन्नें सज्जी दियां कौलियां, चिम्चे, चटनी ते इक सैली मर्च। ओ दौने हत्थें थाली पर जटोन गै लगा हा, जे कन्नें आले कमरे दा ओदा बब्ब, लाला गरदारीलाल दी गुस्सै भरोची अवाज सनोची। गणेश दे हत्था थाली, कौलियां ते चिम्चे जियां झनझन करदे डिग्गी पे होन।